[{"text_idx": "#000000", "text": "Ko\u0308o\u0308gimo\u0308o\u0308bel \u2013 meie tehtud to\u0308o\u0308d"}, {"text_idx": "#000001", "text": "Otsi ma\u0308rkso\u0303na ja\u0308rgi meie veebist"}, {"text_idx": "#000002", "text": "Siia saad lisada meie tehtud to\u0308o\u0308de seast sulle meeldinud ko\u0308o\u0308ke, et saaksime sinu soovidest kiiremini ja paremini aru.\nNa\u0308ite lisamise nupu leiad avatud galeriipildi alt paremast servast."}, {"text_idx": "#000003", "text": "Kuidas ka\u0308ib ko\u0308o\u0308gi planeerimine paberil?"}, {"text_idx": "#000004", "text": "Enne, kui esitad ko\u0308o\u0308gi tellimuse on hea eelto\u0308o\u0308 ise a\u0308ra teha. Ko\u0308o\u0308gi planeerimine ei ole sugugi raske, kui tead mo\u0303ningaid juhtno\u0308o\u0308re \u2013 kust alustada ja mida on oluline silmas pidada. Sinu to\u0308o\u0308 tulemina on vo\u0303imalik lihtsustada ja kiirendada esmaste kavandite valmimist. Kogu info, mille a\u0308ra saadad on kujundajale abiks ja seda adekvaatsema esmase plaani saad, mida ta\u0308psem on Sinu joonis."}, {"text_idx": "#000005", "text": "Siin on Sulle va\u0308ike u\u0308levaade sellest, kuidas toimida."}, {"text_idx": "#000006", "text": "1. Alustada tuleb vasakult ruumi esimese seinaga ja liikuda paremale, et hakata koondama tulevase ko\u0308o\u0308gi ko\u0303ikide seinte mo\u0303o\u0303tmeid. Vo\u0303imalikult ta\u0308pse planeeringu saamiseks on parim mo\u0303o\u0303te ma\u0308rkida millimeetripaberile."}, {"text_idx": "#000007", "text": "2. Ma\u0308rgi a\u0308ra ko\u0303ik katkestused seina pinnas (aknad, uksed, su\u0308vendid jne). Mo\u0303o\u0303te vo\u0303ttes alusta nurgast suunaga liistu vo\u0303i aknalaua va\u0308ljaulatuva ku\u0308ljeni. Kui akna all on aknalaud, siis akna mo\u0303o\u0303dud tuleb vo\u0303tta aknalaua va\u0308ljaulatuvate ku\u0308lgede ja\u0308rgi. Ukse mo\u0303o\u0303tmistulemust kirjutades lisa joonisele ka ukse liikumise suund, kas uks avaneb sisse- vo\u0303i va\u0308ljapoole. A\u0308ra unusta ma\u0308rkida joonisele seadmeid, mille asukoht ei muutu, ventilatsiooniavad ja torupu\u0308stak ning muud va\u0308ljaulatuvad osad (joonisel ta\u0308histatud C-ga)."}, {"text_idx": "#000008", "text": "3. A\u0308ravoolutoru, torustiku ja pistikupesade puhul on oluline mo\u0303o\u0303ta kuni keskkohani ehk tsentrisse. Ko\u0308o\u0308gimo\u0308o\u0308bli sobitamise eesma\u0308rgil vo\u0303ib kaaluda vajadusel ning vo\u0303imalusel torustiku, a\u0308ravoolutoru ja pistikupesade asukohtade muutmist."}, {"text_idx": "#000009", "text": "4. Kui tulevase ko\u0308o\u0308gi seinapind on mo\u0303o\u0303detud, siis vo\u0303rdle joonisel na\u0308idatud A mo\u0303o\u0303tu Sinu saadud B kogumo\u0303o\u0303duga. Need tulemused peavad klappima. Selle kogumo\u0303o\u0303du ja\u0308rgi saab ko\u0308o\u0308gimo\u0308o\u0308bli disainija paika panna, mitu po\u0303randakappi ritta mahub, sh on arvestatud seadmetega."}, {"text_idx": "#000010", "text": "5. Oluline on paika panna ku\u0308lmiku ko\u0303rgus. Selle jaoks mo\u0303o\u0303da a\u0308ra ruumi ko\u0303rgus ja kirjuta joonise keskele tu\u0308hjale pinnale saadud tulemus. Na\u0308iteks kui eraldiseisva ku\u0308lmiku ko\u0303rgus on rohkem kui 180 cm, ei ole selle kohale alati otstarbekas seinakappi planeerida.\nSeinakapi su\u0308gavus ku\u0308lmiku kohal on soovitav teha ku\u0308lmikuga samasuguse su\u0308gavusega. Enamasti ja\u0308a\u0308b eraldiseisva ku\u0308lmiku su\u0308gavus 60-70 cm vahele ja laius 55-60 cm juurde."}, {"text_idx": "#000011", "text": "6. To\u0308o\u0308pinna ja seinakappide vahe ko\u0303rgus ja\u0308a\u0308b enamasti 50-70 cm vahele. Induktsioon ja keraamiliste pliidiplaatide korral on levinuim ja mugavaim ko\u0303rgus 60 cm."}, {"text_idx": "#000012", "text": "Pane kirja soovitud materjale niipalju kui va\u0308hegi oskad. Na\u0308iteks kui karkassi ja mo\u0308o\u0308blitarvikute osas saab ko\u0308o\u0308gimo\u0308o\u0308bli tellimuse ta\u0308itja Sulle abiks olla, siis to\u0308o\u0308tasapindade ja kapiuste puhul vo\u0303ivad Sul olla juba oma kindlad eelistused. Soovide kirjapanekul peaksid kindlasti la\u0308htuma ka eelarvest. Kivist to\u0308o\u0308pind on hinnalt ko\u0303ige kallim ja u\u0308letab ko\u0303rgsurvelaminaadi hinda mitmekordselt. Materjalide valikul la\u0308htu kindlasti ka ko\u0308o\u0308gi soovitud eesma\u0308rgist \u2013 kas ko\u0308o\u0308gimo\u0308o\u0308bli esipaneelid peaksid olema vastupidavamast materjalist ehk taluma paremini laste vo\u0303imalikku mu\u0308rgeldamist ko\u0308o\u0308gis (lasteso\u0303bralik ko\u0308o\u0308k) vo\u0303i soovid panna rohkem ro\u0303hku esinduslikule va\u0308limusele (stuudioko\u0308o\u0308k)."}, {"text_idx": "#000013", "text": "Kindlasti on vajalik la\u0308bi mo\u0303elda ja eskiisi juurde kirja panna, milliseid seadmeid soovid oma tulevasse ko\u0308o\u0308ki: ku\u0308lmik, pliit, o\u0303hupuhastaja, no\u0303udepesumasin jne. Ka tuleks Sul otsustada, kas soovid integreeritavat vo\u0303i eraldiseisvat ko\u0308o\u0308gitehnikat. Arvestada tuleks ruumi mo\u0303o\u0303tmetega. Kui ruumi on va\u0308he, siis tuleks kaaluda, kas no\u0303udepesumasin on ikka vajalik jne. Va\u0308iksema ruumi korral planeeri pigem kitsamad seadmed, et to\u0308o\u0308pinda ja\u0308a\u0308ks rohkem."}, {"text_idx": "#000014", "text": "Soovime Sulle edukat pealehakkamist ko\u0308o\u0308gi mo\u0303o\u0303tmisel ja seadmete planeerimisel! :-)"}, {"text_idx": "#000015", "text": "Oleme selle kohta loonud ka po\u0303hjaliku, illustreeritud PDF juhendi, kust leiad palju kasulikke nippe ja ka reaalse ruudustiku, kuhu oma ko\u0308o\u0308gimo\u0308o\u0308blit planeerima hakata."}, {"text_idx": "#000016", "text": "Sildid: ko\u0308o\u0308gi mo\u0303o\u0303tmine, ko\u0308o\u0308gi planeerimine, ko\u0308o\u0308gimo\u0308o\u0308bli planeerimine"}, {"text_idx": "#000017", "text": "Kuidas u\u0308ks 1934. aastal ehitatud kena kodu uue ko\u0308o\u0308gimo\u0308o\u0308bli sai"}]